पलटी खाकर खाई में गिरी कार, दो युवक गंभीर
उज्जैन से धार जाते हुआ हादसा, राह चलते युवाओं ने पहुंचाया अस्पताल
भास्कर संवाददाता | पेटलावद
शनिवार देर रात थांदला-बदनावर स्टेट हाईवे पर एसआर पेट्रोल पंप के सामने एक कार खाई में जा गिरी। हादसे में दो युवक घायल हुए हैं। घटना रविवार रात की है। कार (एमपी 41 सीए 2844) उज्जैन से धार के लिए निकल थी। तभी रास्ते में हादसा हो गया। घटना में उज्जैन निवासी मोहन पिता जितेंद्र राजपूत और यश भाभर गंभीर रूप से घायल हो गए। घटना के बाद करड़ावद के युवाओं ने वहां रुककर दोनों घायल युवक को पेटलावद स्वास्थ्य केंद्र लेकर पहुंचे। मोहन की स्थिति गंभीर होने पर मोहन को डॉक्टरों ने झाबुआ रैफर कर दिया। बताया जा रहा है दोनों युवक नशे की हालत में थे और तेज गति से कार चला रहे थे तभी वे नियंत्रण खो बैठे और कार असंतुलित होकर पलटी खाकर खाई में जा गिरी। घटना में कार पूरी तरह क्षतिग्रस्त हो गई। घायल युवको को फाटक तोड़कर बाहर निकाला गया।
रास्ते से गुजर रहे युवकों ने कार का दरवाजा तोड़कर घायलों को बाहर निकाला।
इन युवको ने पेश की मानवता की मिसाल
पेटलावद के युवक दीपक पाटीदार, अंतिम जाटव, राहुल जाटव, गोलू पंवार मार्ग से गुजर रहे थे क्षतिग्रस्त वाहन को देखकर वे रुके। करड़ावद के सतीष जायसवाल, विशाल जायसवाल ने अपने साथियो को दूरभाष पर घटना की जानकारी दी। इसके बाद करड़ावद के युवा वहां पहुंचे और घायलों को निकालकर निजी वाहन में लेकर स्वास्थ्य केंद्र पहुंचाया। करड़ावद के युवक उनके लिए फरिश्ते बनकर आए और मानवता की मिसाल पेश की।
hin_Deva hin_Deva npi_Deva hin_Deva hin_Deva hin_Deva hin_Deva